Σρνταν Σπιριντόνοβιτς

Ο Σρνταν Σπιριντόνοβιτς (σερβ. Srđan Spiridonović) είναι Αυστριακός ποδοσφαιριστής σερβικής καταγωγής ο οποίος αγωνίζεται στον Ατρόμητος ως αριστερό εξτρέμ.

Καριέρα 
Γεννημένος στη Βιέννη, ο Σπιριντόνοβιτς ξεκίνησε την καριέρα του από την Αούστρια Βιέννης. Το καλοκαίρι του 2014, υπέγραψε συμβόλαιο με την ιταλική Βιτσέντσα Κάλτσιο, η οποία επιλέχθηκε να αντικαταστήσει την ΑΚ Σιένα. Στις 29 Ιανουαρίου 2015 παραχωρήθηκε ως δανεικός στην ΑΚΡ Μεσσίνα, ενώ στις 28 Αυγούστου 2015 υπέγραψε συμβόλαιο με την ΦΚ Αντμίρα Βάκερ Μέντλινγκ.

Πανιώνιος 
Στις 29 Αυγούστου 2017, ο Σπιριντόνοβιτς υπέγραψε τριετές συμβόλαιο με τον Πανιώνιο λίγες μέρες αφότου αφέθηκε ελεύθερος από την ΦΚ Αντμίρα Βάκερ Μέντλινγκ. Σκόραρε το πρώτο του γκολ με τη φανέλα του Πανιώνιου στον αγώνα Κυπέλλου Ελλάδας εναντίον του ΠΑΣ Γιάννινα. Τρεις μέρες αργότερα σκόραρε στον αγώνα εναντίον της ΑΕ Λάρισα, ο οποίος έληξε με νίκη του Πανιωνίου με σκορ 4-1, ενώ στις 14 Οκτωβρίου 2017 άνοιξε το σκορ στον εντός έδρας αγώνα με τον Ολυμπιακό, που έληξε με ήττα του Πανιωνίου με σκορ 4-3. Στις 29 Νοεμβρίου 2017 σκόραρε σε αγώνα εναντίον του ΠΑΟΚ που έληξε ισόπαλος με σκορ 2-2, ενώ στις 9 Δεκεμβρίου 2017 σκόραρε στην εντός έδρας νίκη με 2-1 εναντίον του Α.Ο. Πλατανιά. Στις 9 Ιανουαρίου 2018 σκόραρε το μοναδικό τέρμα στην εκτός έδρας νίκη επί του ΟΦΗ για το Κύπελλο Ελλάδας, εξασφαλίζοντας την πρόκριση του Πανιωνίου στα προημιτελικά της διοργάνωσης. Στις 10 Μαρτίου 2018 σκόραρε δύο γκολ στην εντός έδρας ισοπαλία με τον Ατρόμητο Αθηνών που έληξε με σκορ 2-2, ενώ στις 29 Απριλίου 2018 σκόραρε δύο τέρματα στην εκτός έδρας νίκη επί του Α.Ο. Πλατανιά.

Στις 3 Οκτωβρίου 2018 σκόραρε σε νίκη με 2-0 επί της ΑΕ Λάρισας για το Κύπελλο Ελλάδας.

Παραπομπές 

Αυστριακοί ποδοσφαιριστές
Ποδοσφαιριστές Εθνικής Αυστρίας Κ21
Ποδοσφαιριστές Αούστρια Βιέννης
Ποδοσφαιριστές Βιτσέντσα Κάλτσιο
Ποδοσφαιριστές ΑΚΡ Μεσσίνα
Ποδοσφαιριστές ΦΚ Αντμίρα Βάκερ Μέντλινγκ
Ποδοσφαιριστές Πανιωνίου
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ξένοι ποδοσφαιριστές στην Ελλάδα
Ξένοι ποδοσφαιριστές στην Πολωνία
Αυστριακοί ποδοσφαιριστές στο εξωτερικό
Ποδοσφαιριστές Πόγκον Στσέτσιν
Ποδοσφαιριστές Ερυθρού Αστέρα
Ποδοσφαιριστές Γκεντσλερμπιρλιγκί Σπορ Κουλουμπού
Ποδοσφαιριστές Ατρόμητου Αθηνών